Държавен вестник, бр. 31, 2014 г., стр. 11

БРОЙ  31	
Д Ъ Р Ж А В Е Н  В Е С Т Н И К 	
СТР.  11  
Независим оценител или екип от оценители 
са лица, които нямат нито реален, нито пред­
полагаем конфликт на интереси, не са част и 
не се намират под контрола на организацията, 
в рамките на която е вътрешният одит.
132 – Докладване по програмата за осигу­
ряване на качеството и за усъвършенстване
Ръководителят на вътрешния одит трябва 
да доведе до знанието на ръководството ре­
зултатите от програмата за осигуряване на 
качеството и за усъвършенстване.
Тълкувание: 
Формата, съдържанието и честотата на 
представянето на резултатите от програмата 
за осигуряване на качеството и за усъвър­
шенстване се определят чрез обсъждания с 
ръководството и отразяват отговорностите 
на вътрешния одит и на ръководителя на 
вътрешния одит, съдържащи се в статута на 
звеното за вътрешен одит. За да се демонстрира 
съответствието със Закона за вътрешния одит 
в публичния сектор, с Етичния кодекс и със 
Стандартите, резултатите от външните и пери­
одичните вътрешни оценки се представят при 
завършването на тези оценки, а резултатите от 
текущия мониторинг (преглед) – поне веднъж 
годишно. Резултатите включват оценката на 
независимия оценител или на екипа от оцени­
тели за степента на съответствие, установена 
от извършените вътрешни и външни оценки.
133 – Употреба на израза „Съответства със 
Стандартите за вътрешен одит в публичния 
сектор“
Ръководителят на вътрешния одит може 
да обяви, че дейността по вътрешен одит съ­
ответства на Стандартите за вътрешен одит 
в публичния сектор само ако резултатите от 
програмата за осигуряване на качеството и за 
усъвършенстване подкрепят това твърдение.
Тълкувание: 
Дейността по вътрешен одит е в съответ­
ствие със Стандартите, когато постига резул­
татите, изисквани от Закона за вътрешния 
одит в публичния сектор, Етичния кодекс и 
Стандартите. Резултатите от програмата за 
осигуряване на качеството и за усъвършенства­
не се отнасят както до вътрешните, така и до 
външните оценки. Всички звена за вътрешен 
одит разполагат с резултатите от вътрешните 
оценки, а тези, които съществуват над пет 
години, имат възможност да разполагат и с 
резултатите от извършените външни оценки.
134 – Обявяване на несъответствие
Когато несъответствието със Закона за 
вътрешния одит в публичния сектор, Етичния 
кодекс и Стандартите оказва влияние върху 
цялостния обхват или работата на вътрешния 
одит, ръководителят на вътрешния одит трябва 
да информира за това ръководството. 
СТАНДАРТИ ЗА ИЗПЪЛНЕНИЕ
НА РАБОТАТА
200 – Управление на вътрешния одит
Ръководителят на вътрешния одит трябва 
да управлява вътрешния одит ефективно, така 
че той да носи полза за организацията.
Тълкувание: 
Вътрешният одит е ефективно управляван, 
когато:
• резултатите от работата на вътрешния 
одит отговарят на целта и отговорности­
те, определени в статута на звеното за 
вътрешен одит;
• дейността по вътрешен одит съответства 
на Закона за вътрешния одит в публичния 
сектор и Стандартите, и
• лицата, които участват в дейността по 
вътрешен одит, спазват Етичния кодекс 
и Стандартите. 
Вътрешният одит носи полза за организа­
цията, когато предоставя разумна увереност 
и допринася за ефективността и ефикасността 
на процесите по управление, управление на 
риска и контрол. 
201 – Планиране
Ръководителят на вътрешния одит трябва 
да изготвя планове въз основа на оценка на 
риска, в които да определя приоритетите на 
вътрешния одит в съответствие с целите на 
организацията.
Тълкувание: 
Ръководителят на вътрешния одит отговаря 
за изготвянето на стратегически и на годишни 
планове за дейността по вътрешен одит въз 
основа на оценка на риска. Ръководителят на 
вътрешния одит взема предвид изготвената 
стратегия/рамка за управление на риска, както 
и определените нива на афинитет към риска от 
ръководството на организацията. Ако такава 
стратегия/рамка за управление на риска не е 
изготвена, ръководителят на вътрешния одит 
използва собствена преценка по отношение 
на рисковете въз основа на информацията, 
получена от ръководството на организацията.
Ръководителят на вътрешния одит трябва 
да преразгледа и коригира съответния план, 
когато това е необходимо, поради настъпили 
промени в дейността, процесите, рисковете, 
програмите, системите и контролите в орга­
низацията. 
201.У1 – Планирането на ангажиментите 
на вътрешния одит трябва да се базира 
на оценка на риска, която се прави поне 
веднъж годишно. В този процес е необ­
ходимо да се вземе предвид мнението, 
предоставено от ръководството и от одит­
ния комитет, ако има сформиран такъв.
201.У2 – Ръководителят на вътрешния 
одит трябва да идентифицира и да вземе 
под внимание очакванията на ръковод­
ството на организацията и на одитния